  Виталий Пронин 13-тӥ южтолэзе выль Папа Римский быръемын. Католик черклэн кивалтӥсез луиз Аргентинаысь 76 аресъем кардинал, Буэнос-Айреслэн архиепископез Хорхе Марио Бергольо. Понтификез быръемзы бере Сикстинской капеллалэн трубаысьтыз тӧдьы ӵын потӥз. Озьы тодмо луиз: католикъёслэн выль Папазы вань. Франциск луиз нырысетӥез Латин Америкаысь вуэм папа, нырысетӥез иезуит орденысь быръем адями, нырысьсэ папаос пӧлын аслыз Франциск ним басьтӥз.Россиысь католик энциклопедилэн кылкутӥсь секретарез Алексей Юдин шуэ, таӵе ним басьтэмез ик Папалэн нырысетӥ иворез луэ.Оскисьёс дун-чылкыт Францискез туж ярато но гажало. Со кылдытӥз монахъёслэсь ордензэс - отчы пырись монахъёслэн номырзы но ӧвӧл, соос уло калыклэн милостыняеныз гинэ.Выль Папа сярысь верало: со туж ӝикыт улӥз: аслыз сиён пӧзьтӥз, общественной транспортэн ветлӥз, Буэнос-Айресын квартираез пичи вал.Папалэн интронизациез ортчоз 19-тӥ южтолэзе.Туспуктэмез: ria.ru Теги: Ватикан ПапаРимский Франциск  